
Број: 02 - __________
________ 2026 година                                                                                              П Р Е Д Л О Г
С к о п ј е                                     
                                                                          
ЗАПИСНИК
од Дваесет и деветата седница на Управниот одбор на
Фондот за здравствено осигурување на Република Северна Македонија,
одржана на 29 јуни 2026 година со почеток од 12.00 часот
во просториите на Фондот 

Присутни членови на Управниот одбор:
· [bookmark: _Hlk184113351][bookmark: _Hlk188953232]Дритан Даути - претставник од Министерството за здравство – заменик на претседателот. Во работата на седницата учествуваше преку конференциска врска;
· д-р Димитар Димитриевски – претставник од здружението на пензионерите – член. Во работата на седницата учествуваше преку конференциска врска;
· Маја Чемерикиќ Велковска– претставник од Организацијата на потрошувачи – член;
· Бранко Азески – претставник од Сојуз на стопански комори на Македонија – член; 
· Трпе Деаноски- претставник од Сојузот на синдикатите на Македонија – член.

     Отсутни членови на Управниот одбор:
· [bookmark: _Hlk217291470]Ирена Петковски - претставник од Министерството за финансии –претседател;
· проф. д-р Калина Гривчева Старделова – претставник од Лекарската, Фармацевтската и Стоматолошката комора на Македонија – член.

    Присутни од ФЗОРСМ:
· Сашо Клековски, директор на ФЗОРСМ;
· Седат Бислими, заменик на директорот на ФЗОРСМ;
· Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ и записничар.

Поради отсуство на претседателката на Управниот одбор Ирена Петковски, седницата ја водеше заменикот на претседателот Дритан Даути. На почетокот утврди дека во просториите на Фондот се присутни два члена а преку конференциска врска се вклучени уште два члена на Управниот одбор, односно во работата на седницата учествуваат вкупно четири члена, со што условите за полноважно работење и одлучување се исполнети.

 Потоа го прочита претходно доставениот 

П Р Е Д Л О Г - Д Н Е В Е Н  Р Е Д

· Усвојување на записникот од Дваесет и осмата седница на Управниот одбор одржана на 9 јуни 2026 година

1. [bookmark: _Hlk161644419]Предлог за донесување на Одлука за изменување и дополнување на Одлуката за утврдување на референтни цени на лекови кои се наоѓаат на Листата на лекови кои паѓаат на товар на Фондот за здравствено осигурување на Република Северна Македонија;
2. Предлог за донесување на Одлука за дополнување на Одлуката за утврдување на лековите чии оригинални пакувања се делат;
3. Предлог за донесување на Одлука  за дополнување на Одлуката за утврдување на скапи лекови од Листата на лекови кои паѓаат на товар на Фондот за здравствено осигурување на Република Северна Македонија што се издаваат на рецепт во примарната здравствена заштита;
4. Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2026 година;
5. Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2026 година;
6. Предлог за донесување на Одлука за користење на дебитна платежна картичка за репрезентација и службено патување во странство;
7. Разно.

Членовите на Управниот одбор го прифатија предлогот и за Дваесет и деветата седница едногласно го усвоија следниот

Д Н Е В Е Н  Р Е Д

· Усвојување на записникот од Дваесет и осмата седница на Управниот одбор одржана на 9 јуни 2026 година

1. Предлог за донесување на Одлука за изменување и дополнување на Одлуката за утврдување на референтни цени на лекови кои се наоѓаат на Листата на лекови кои паѓаат на товар на Фондот за здравствено осигурување на Република Северна Македонија;
2. Предлог за донесување на Одлука за дополнување на Одлуката за утврдување на лековите чии оригинални пакувања се делат;
3. Предлог за донесување на Одлука  за дополнување на Одлуката за утврдување на скапи лекови од Листата на лекови кои паѓаат на товар на Фондот за здравствено осигурување на Република Северна Македонија што се издаваат на рецепт во примарната здравствена заштита;
4. Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2026 година;
5. Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2026 година;
6. Предлог за донесување на Одлука за користење на дебитна платежна картичка за репрезентација и службено патување во странство;
7. Разно.

Потоа се пристапи кон разгледување на точките на дневниот ред. 

· Усвојување на записникот од Дваесет и осмата седница на Управниот одбор одржана на 9 јуни 2026 година

Управниот одбор без забелешки, едногласно го усвои записникот од Дваесет и осмата седница одржана на 9 јуни 2026 година.

ТОЧКА 1 -  Предлог за донесување на Одлука за изменување и дополнување на Одлуката за утврдување на референтни цени на лекови кои се наоѓаат на Листата на лекови кои паѓаат на товар на Фондот за здравствено осигурување на Република Северна Македонија

Објаснување за првата точка даде директорот Клековски, наведувајќи дека предлогот се однесува на референтните цени на лековите кои беа опфатени со последните одлуки за изменување и дополнување на Листата на лекови, односно на лековите rivaroxaban, enoxaparin и nadroparin.

По објаснувањето, Управниот одбор без дискусија, едногласно донесе 

Одлука 
за изменување и дополнување на Одлуката за утврдување на референтни цени на лекови кои се наоѓаат на Листата на лекови кои паѓаат на товар на Фондот за здравствено осигурување на Република Северна Македонија

со која се утврдија референтни цени за  лекот rivaroxaban и се изменија референтните цени за лековите enoxaparin и nadroparin.

ТОЧКА 2 - Предлог за донесување на Одлука за дополнување на Одлуката за утврдување на лековите чии оригинални пакувања се делат

Директорот Клековски објасни дека со вклучувањето на лековите enoxaparin и nadroparin  во Листата на лекови, односно префрлањето на истите од болничката на примарната листа, треба да се вклучат и во лековите чии оригинални пакувања може да се делат. Со тоа се овозможува во аптеките да се издава помал број ампули од содржината на оригиналното пакување што е потребно заради нивното специфично дозирање кое најчесто не соодветствува со фабричките пакувања. За таа цел и се дава предлогот за дополнување на Одлуката за утврдување на лековите чии оригинални пакувања се делат.

По објаснувањето и кусата дискусија на членовите на Управниот одбор што следеше, Управниот одбор едногласно ја донесе предложената

Одлука
за дополнување на Одлуката за утврдување на лековите чии оригинални пакувања се делат

ТОЧКА 3 -  Предлог за донесување на Одлука  за дополнување на Одлуката за утврдување на скапи лекови од Листата на лекови кои паѓаат на товар на Фондот за здравствено осигурување на Република Северна Македонија што се издаваат на рецепт во примарната здравствена заштита

Директорот Клековски објасни дека лековите enoxaparin и nadroparin  со оглед на нивната цена, спаѓаат во скапи лекови, односно лекови со цена над 1.500 денари за пакување па поради тоа треба да се вклучат и во оваа одлука. При вршењето контрола од страна на Фондот во аптеките, контролата задолжително ги опфаќа сите рецепти за скапите лекови.

По објаснувањето, Управниот одбор едногласно ја донесе предложената

Одлука
за дополнување на Одлуката за утврдување на скапи лекови од Листата на лекови кои паѓаат на товар на Фондот за здравствено осигурување на Република Северна Македонија што се издаваат на рецепт во примарната здравствена заштита

ТОЧКА 4 -  Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2026 година

Директорот Клековски објасни дека ова е една од честите точки на дневниот ред и се однесува на усогласување на договорниот надоместок на здравствените установи со промените во договорите, промена на бројот на тимови, времетраењето на договорот и слично. Во конкретниот случај, договорот на Фондот со оваа здравствена установа бил раскинат па соодветно на тоа треба да се промени, односно намали надоместокот кој на почетокот на годината се утврдува за целата година.

По објаснувањето, Управниот одбор едногласно ја донесе предложената

Одлука
за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита за 2026 година

со која се намали висината на договорниот надоместок на здравствената установа „Д-р Хаџи Николов“ од Гевгелија.

ТОЧКА 5 -  Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2026 година

Директорот Клековски наведе дека и кај оваа точка на дневниот ред се предлага промена, односно намалување на годишниот договорен надоместок поради промена во бројот на тимови со кои здравствената установа дава здравствени услуги на осигурениците на Фондот. Тука се намалува бројот на тимови од два на еден па затоа се предлага и соодветна промена на договорниот надоместок до крајот на годината.

По објаснувањето, Управниот одбор едногласно ја донесе предложената

Одлука
за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2026 година

со која се намали висината на договорниот надоместок на здравствената установа „Ортодонција Плус“ од Струмица.

ТОЧКА 6 -  Предлог за донесување на Одлука за користење на дебитна платежна картичка за репрезентација и службено патување во странство

Директорот Клековски објасни дека со важечката одлука се утврдува износ за репрезентација и службено патување во странство само за директорот а овој предлог  се дава заради вклучување и на заменикот на директорот во неа. Висината на износот за заменикот е утврдена во истиот сооднос како висината на платата на заменикот во сооднос со платата на директорот.

По објаснувањето на директорот, Управниот одбор едногласно ја донесе предложената

Одлука
за користење на дебитна платежна картичка за репрезентација и службено патување во странство

со која се утврди износ за репрезентација и службено патување во странство за заменикот на директорот.

По донесувањето на одлуката од точката 6, во 12.20 часот во работата на седницата во просториите на Фондот се приклучи и членот Бранко Азески. Притоа, изјави дека и тој ги поддржува, односно гласа за одлуките кои на седницата биле донесени пред неговото вклучување. 

ТОЧКА 7 -  Разно

Во рамките на точката Разно, директорот Клековски ги извести членовите на Управниот одбор дека по пат на е-меил им доставил неколку аналитички извештаи за периодот 2023-2025 година (за потрошувачката на лекови, за артропластика на колк и колено, за болничкото лекување и за индексот на комплексност на случаи), како и известувања за воведувањето на нови лекови на Листата на лекови на товар на Фондот. Наведе дека тие материјали се од информативна природа и укажа дека фактите во извештаите покажуваат дека реалната состојба во тие области е подобра од перцепцијата што се има за нив.

Со тоа дневниот ред беше исцрпен и Управниот одбор во 12.40 часот заврши со работата на Дваесет и деветата седница. 
 
                             Записничар,                                         Управен одбор
                       Христо Трповски                                       Претседател,
                                             Ирена Петковски

